cyanic-selkie/wikianc huggingface dataset:
วอลเลย์บอลชายชิงแชมป์นอร์เซกา 1983
วอลเลย์บอลชายชิงแชมป์นอร์เซกา 1983 (1983 Men's NORCECA Volleyball Championship) เป็นครั้งที่แปดของการแข่งขัน ระหว่างวันที่ 12–16 กรกฎาคม ณ อินเดียแนโพลิส, สหรัฐอเมริกา
น้ำตกห้วยแม่ขมิ้น
น้ำตกห้วยแม่ขมิ้น เป็นน้ำตกที่ตั้งอยู่ทางด้านทิศตะวันออกของอุทยานแห่งชาติเขื่อนศรีนครินทร์ ในตำบลท่ากระดาน อำเภอศรีสวัสดิ์ จังหวัดกาญจนบุรี อยู่ห่างจากที่ทำการอุทยานแห่งชาติเขื่อนศรีนครินทร์ 100 เมตร
น้ำตกมี 7 ชั้นมีชื่อเรียกดังนี้ชั้นที่ 1 ดงว่าน ชั้นที่ 2 ม่านขมิ้น ชั้นที่ 3 วังหน้าผา ชั้นที่ 4 ฉัตรแก้ว ชั้นที่ 5ไหลจนหลง ชั้นที่ 6 ดงผีเสื้อ และชั้นที่ 7 ร่มเกล้า ตั้งแต่ชั้นแรกถึงชั้น 4 มีระยะทางเพียง 300–750 เมตร ตั้งแต่ชั้น 5 ขึ้นไปจนถึงชั้นบนสุดของน้ำตกมีระยะทางมากกว่า 1 กิโลเมตร
น้ำในน้ำตกไหลมาจากต้นน้ำของเทือกเขากะลาซึ่งเป็นป่าดิบเขาแล้งทางทิศตะวันออกของอุทยานแห่งชาติเขื่อนศรีนครินทร์ และไหลลงมาสู่อ่างเก็บน้ำเขื่อนศรีนครินทร์ ลักษณะภูมิประเทศเป็นพื้นที่ล้อมรอบด้วยภูเขาหินปูนสลับซับซ้อน ตัวน้ำตกตั้งอยู่บริเวณที่ราบเชิงเขาที่มีความลาดเอียงเล็กน้อย ตั้งอยู่ที่ระดับความสูงประมาณ 270 เมตร จากระดับน้ำทะเลปานกลาง
พืชพรรณที่พบในบริเวณนี้เป็นป่าเบญจพรรณ ประกอบด้วยพันธุ์ไม้ที่สำคัญ ได้แก่ แดง มะค่าโมง ประดู่ รกฟ้า มะกอกป่า กระโดน ตะแบก ไผ่บง ไผ่รวก และไผ่ซาง เป็นต้น ส่วนสัตว์ป่าที่พบ ได้แก่ ลิงกัง พญากระรอกดำ เม่นใหญ่แผงคอสั้น ไก่ป่า นกเขาเปล้าธรรมดา นกกะเต็นแดง นกโพระดกธรรมดา นกจับแมลงคอสีฟ้า เต่าเหลือง ตะกวด จิ้งเหลนภูเขาเกล็ดเรียบ งูเหลือม และกบหนอง เป็นต้น บริเวณน้ำตกชั้น 4 พบแมลงหนอนปลอกน้ำที่อาศัยอยู่คล้าย ๆ ชั้นหินงอกหินย้อยบริเวณชั้นน้ำตก
พระเจ้าเจมส์ที่ 1 แห่งอังกฤษ
พระเจ้าเจมส์ที่ 6 และ 1 (James VI and I หรือ James Charles Stuart; 19 มิถุนายน ค.ศ. 1566 – 27 มีนาคม ค.ศ. 1625) ทรงเป็นกษัตริย์แห่งสกอตแลนด์ในพระนามว่า พระเจ้าเจมส์ที่ 6 (James VI of Scotland) ตั้งแต่วันที่ 24 กรกฎาคม ค.ศ. 1567 และต่อมาเสวยราชย์เป็น พระเจ้าเจมส์ที่ 1 แห่งอังกฤษและไอร์แลนด์ (James I of England) จากการรวมราชบัลลังก์แห่งสกอตแลนด์ อังกฤษ และไอร์แลนด์ไว้ภายใต้การปกครองของกษัตริย์พระองค์เดียวในวันที่ 24 มีนาคม ค.ศ. 1603 (ตรงกับรัชกาลสมเด็จพระนเรศวรมหาราช) จนกระทั่งเสด็จสวรรคตใน ค.ศ. 1625 ทั้งราชอาณาจักรอังกฤษและราชอาณาจักรสกอตแลนด์ยังคงแบ่งแยกออกจากกันเป็นรัฐอธิปไตย โดยมีระบบรัฐสภา ศาล และกฎหมายเป็นของตัวเอง ภายใต้การปกครองของพระมหากษัตริย์องค์เดียวกันในฐานะรัฐร่วมประมุข
พระเจ้าเจมส์เสด็จพระราชสมภพ ณ เมืองเอดินบะระ ราชอาณาจักรสกอตแลนด์ เป็นพระราชโอรสในสมเด็จพระราชินีนาถแมรีที่ 1 แห่งสกอตแลนด์กับเฮนรี ลอร์ดแห่งดานเลย์ ขึ้นครองราชย์เนื่องด้วยพระราชมารดาถูกบังคับให้สละราชสมบัติ บริหารราชการแผ่นดินภายใต้ผู้สำเร็จราชการหลายคน เมื่อสามารถบริหารราชการได้ด้วยพระองค์ก็ทรงบริหารตามอำเภอใจจนเกิดความระส่ำระสาย เกิดกบฏต่อต้านและมีการจำคุกผู้คนเป็นจำนวนมาก
ใน ค.ศ. 1599 ทรงอภิเษกสมรสกับเจ้าหญิงแอนน์ แห่งเดนมาร์ก ด้วยความเกลียดชังพวกพิวริตัน ได้ทรงตั้งตำแหน่งบิชอปแห่งสกอตแลนด์ขึ้นใน ค.ศ. 1600 เมื่อพระนางอลิซาเบธแห่งอังกฤษสิ้นพระชนม์พระองค์ได้ขึ้นครองราชย์เป็นกษัตริย์อังกฤษในฐานะเป็นพระราชปนัดดา (เหลน) ของมเหสีของพระเจ้าเจมส์ที่ 4 ซึ่งเป็นชาวอังกฤษคือพระนางมากาเรต ทิวดอร์ และอีกครั้งหนึ่งที่พระองค์ได้รับความชื่นชมในช่วงแรกที่ขึ้นครองราชย์ แต่ด้วยการเห็นแก่พวกและการบริหารราชการแบบตามใจชอบ ทำให้พระองค์ไม่เป็นที่ชื่นชอบของประชาชนและขุนนาง
กล้องโทรทรรศน์แบบชมิท–กัสแกร็ง
กล้องโทรทรรศน์แบบชมิท–กัสแกร็ง (Schmidt–Cassegrain telescope) เป็นกล้องโทรทรรศน์แบบผสมชนิดหนึ่งที่ดัดแปลงมาจากกล้องโทรทรรศน์แบบกัสแกร็งแบบดั้งเดิมที่เป็นกล้องโทรทรรศน์สะท้อนแสง โดยนำหลักการของกล้องโทรทรรศน์แบบชมิทมาใช้ร่วมด้วย
การคิดค้น
ในปี 1940 เจมส์ กิลเบิร์ต เบเกอร์ได้ตีพิมพ์วิทยานิพนธ์เรื่อง "กลุ่มกล้องถ่ายรูปเรียบง่ายขอบเขตภาพกว้างที่มีสมรรถภาพเทียบเท่ากล้องโทรทรรศน์แบบชมิท" ที่หอดูดาวมหาวิทยาลัยฮาร์วาร์ด นี่เป็นจุดเริ่มต้นของกล้องโทรทรรศน์ประเภทนี้
กล้องโทรทรรศน์ขนาดใหญ่สุดในโลกที่เป็นชนิดนี้คือกล้องโทรทรรศน์เจมส์ เกรกอรี ที่สกอตแลนด์
โครงสร้าง
ลักษณะเด่นของกล้องโทรทรรศน์แบบนี้คือ ทั้งกระจกเงาปฐมภูมิและกระจกเงานทุติยภูมิก็มีจุดศูนย์กลางอยู่ที่จุดศูนย์กลางแผ่นปรับแก้ จึงไม่มีความคลาดทางทัศนศาสตร์ต่าง ๆ ทั้งความคลาดแบบโคมา ความคลาดเอียง และ ความผิดรูป แต่เนื่องจากค่าสูงสุดของความเว้าของแผ่นปรับแก้เป็นประมาณห้าเท่าของกล้องโทรทรรศน์แบบชมิทจึงไม่สามารถทำให้สว่างสว่างมากได้ อีกทั้งยังมีความคลาดสีมาก
...เบบีวันมอร์ไทม์ (อัลบั้ม)
...เบบีวันมอร์ไทม์ (...Baby One More Time) เป็นอัลบั้มสตูดิโอแรกของบริทนี่ย์ สเปียร์ส ศิลปินเพลงป๊อปชื่อดังชาวอเมริกัน ออกจำหน่ายครั้งแรกเมื่อวันที่ 12 มกราคม พ.ศ. 2542 เป็นผลงานอำนวยการสร้างของ เดนนิซ ป็อป, แม็กซ์ มาร์ติน และไรมี่
อาสนวิหารดาเวา
อาสนวิหารมหานครนักบุญปีเตอร์ (Saint Peter Metropolitan Cathedral หรือ San Pedro Cathedral) หรือ อาสนวิหารดาเวา (Davao Cathedral) เป็นอาสนวิหารในนิกายโรมันคาทอลิก ตั้งอยู่ที่นครดาเบา ประเทศฟิลิปปินส์ และเป็นอาสนวิหารประจำอัครสังฆมณฑลดาเวา
โสถ์หลังแรกเชื่อกันว่าเป็นโบสถ์แบบนีโอกอธิก สร้างขึ้นในปี 1847 ต่อมาในทศวรรษ 1960 อัครสังฆมณฑลได้อุดหนุนทุนเพื่อสร้างโบสถ์หลังใหม่ขึ้นแทนที่ตำแหน่งของหลังเดิมเนื่องจากขนาดของโบสถ์ที่ไม่สามารถรองรับคริสต์ชนได้ อาสนวิหารออกแบบโดยอิงรูปมาจากเรือโนอาห์ อาสนวิหารเคยถูกวางระเบิดอยู่สองครั้งในปี 1981 (เสียชีวิต 17 ราย) และในปี 1993 (เสียชีวิต 7 ราย) อาสนวิหารนี้เป็นผลงานออกแบบของสถาปนิก Ramon Basa และรีโมเดลใหม่ในปี 1964 ให้เป็นคอนกรีตโดย Manuel Chiew
Euphorianthus
Euphorianthus เป็นสกุลของพืชดอกที่อยู่ในวงศ์ Sapindaceae.
ถิ่นกำเนิดของมันคือ ภาคกลางของ มาเลเซีย ถึง วานูอาตู
สปีชีส์ในสกุล ได้แก่:
บายทู
By2 หรือ บายทู เป็นศิลปินดูโอ้ฝาแฝดหญิงชาวสิงคโปร์ ประกอบด้วย ไป๋ เหว่ยเฟิน (มิโกะ) ,ไป๋ เหว่ยหลิง (ยูมิ)
ประวัติ
ก่อนเข้าสังกัดค่ายเพลง สองพี่น้อง มิโกะ (ไป๋ เหว่ยเฟิน), ยูมิ (ไป๋ เหว่ยหลิง) ชอบร้องชอบเต้นมาตั้งแต่เล็ก บวกกับการสนับสนุนจากคุณพ่อคุณแม่ ที่ได้ส่งตัวลูกสาววัย 14 ปี เข้าเรียนรู้การร้องเพลง , การเต้น รวมถึงทักษะต่างๆ ด้านดนตรีที่สถาบันมิวสิค ฟอร์เรส ในเครือของ โอเชียน บัตเตอร์ไฟล์ อินเตอร์เนชั่นแนล(OB-I) ที่สิงคโปร์ ปี 2550 ได้เข้าร่วมประกวดแสดงความสามารถรายการหนึ่งที่มาเลเซีย จากผู้เข้าร่วมประกวดทั้งหมด 2,500 คน สองสาวฝ่าฝันอุปสรรคต่างๆ จนเข้าสู่รอบสุดท้าย แม้จะไม่สามารถคว้ารางวัลแชมป์ แต่ทั้งคู่ก็คว้ารางวัลรองชนะเลิศอันดับ 1 และก็ได้รับการทาบทามเข้าสังกัดค่าย OB-I ในไต้หวันและมีผลงานเพลงต่อเนื่องมาจนถึงทุกวันนี้ ความสามารถของสองสาวไม่เพียงแค่การร้องเพลงเท่านั้น ทักษะการเต้นก็เรียกได้ว่าไม่ยิ่งหย่อนไปกว่ากันเลย เพราะหลักฐานจากเว็บไซต์แชร์วิดีโอเช่น ยูทูบ ที่ปรากฏภาพสองพี่น้องมิโกะและยูมิ ฝึกฝนการเต้น ก็แสดงถึงความสามารถด้านนี้ของทั้งคู่ที่มีอยู่จริง นอกจากนี้ยอดผู้เข้าชมคลิปต่างๆ ของพวกเธอก็มีถึงแสนครั้ง!! ขณะนี้สื่อบันเทิงต่างๆ ในไต้หวันพากันกล่าวขานว่า BY2 อาจเป็นนักร้องหน้าใหม่ที่จะเข้ามาแทนนักร้องวง ทวินส์ (Twins)ที่ผลงานเพลงเริ่มซาไปบ้างแล้ว และล่าสุดผลงานของทั้งคู่ที่วางแผงอย่างเป็นทางการไปเมื่อต้นเดือนเมษายนที่ผ่านมา ก็ใช้ชื่ออัลบั้ม Twins ด้วยเช่นกัน
6 ตุลาคม
วันที่ 6 ตุลาคม เป็นวันที่ 279 ของปี (วันที่ 280 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 86 วันในปีนั้น
หวนเตียว
หวนเตียว (Fan Chou; ) เป็นตัวละครในวรรณกรรมจีนอิงประวัติศาสตร์เรื่องสามก๊ก เป็นขุนพลคนสนิทคนหนึ่งของตั๋งโต๊ะ หลังจากตั๋งโต๊ะเสียชีวิต หวนเตียวร่วมมือกับลิฉุย กุยกี และเตียวเจ เข้ายึดเมืองเตียงฮันและประหารอ้องอุ้น
ดูเพิ่ม
195
โพลีเอมีน
โพลีเอมีนเป็นสารอินทรีย์ที่มีหมู่เอมีนตั้งแต่สองกลุ่มขึ้นไป สารกลุ่มนี้รวมถึงสารสังเคราะห์หลายอย่างที่เป็นวัตถุดิบสำคัญสำหรับอุตสาหกรรมเคมี เช่น ethylene diamine H2N-CH2-CH2-NH2 1,3-diaminopropane H2N- (CH2) 3-NH2 และ hexamethylenediamine H2N- (CH2) 6-NH2 และสารอีกหลายชนิดที่มีบทบาทสำคัญในเซลล์ยูแคริโอตและโพรแคริโอต เช่น ไดอะมิโน โพรเพน พูเตรสซิน (H2N- (CH2) 4-NH2) สเปอร์มิดีน (H2N- ((CH2) 4-NH-) 2-H) สเปอร์มีน (H2N- ((CH2) 4-NH-) 3-H) สังเคราะห์ขึ้นมาจากกรดอะมิโนโดยตัดหมู่คาร์บอกซิลออกไป โพลีเอมีนที่มีโครงสร้างเป็นวงที่เป็นที่รู้จักคือ Cyclen ส่วน Polyethylene amine เป็นโพลีเมอร์ที่มีโมโนเมอร์เป็น aziridine
การทำงาน
ผลกระทบทางด้านสรีรวิทยาที่สำคัญ ได้แก่
พูเตรสซิน
พูเตรสซินถูกสังเคราะห์ด้วยกระบวนการทางชีวภาพผ่านทางสองวิถีที่แตกต่างกันคือ
Cadaverine
Cadaverine ถูกสังเคราะห์จาก lysine ด้วยเอนไซม์ lysine decarboxylase (LDC).
สเปอร์มิดีนและสเปอร์มีน
สเปอร์มิดีนถูกสังเคราะห์จากพูเตรสซินโดยใช้หมู่aminopropylic จาก decarboxylated S-adenosyl-L-methionine (SAMด้วยเอนไซม์spermidine synthase
สเปอร์มีนถูกสังเคราะห์จากปฏิกิริยาของสเปอร์มิดีนกับ SAM ด้วยเอนไซม์ spermine synthase
วัดวังผาแดง
วัดวังผาแดง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลนาสวน อำเภอศรีสวัสดิ์ จังหวัดกาญจนบุรี ที่ดินตั้งวัดมีเนื้อที่ 32 ไร่ ปัจจุบันมีพระครูโสภณกาญจนพิสุทธิ์ เป็นเจ้าอาวาส
วัดวังผาแดงตั้งวัดเมื่อ พ.ศ. 2480 วัดยังเป็นที่รับของแก่พระภิกษุที่เดินทางมาเพื่อปฏิบัติธรรมเจริญ จิตภาวนา และยังเป็นที่ตั้งของศูนย์สงเคราะห์และฟื้นฟูผู้ติดยาเสพติด ด้านการศึกษา มีโรงเรียนพระปริยัติธรรมแผนกธรรม เปิดสอนเมื่อ พ.ศ. 2481
อาคารเสนาสนะที่สำคัญ ได้แก่ ศาลาการเปรียญ กว้าง 20 เมตร ยาว 24 เมตร สร้างเมื่อ พ.ศ. 2481 เป็นอาคารครึ่งตึกครึ่งไม้ กุฏิสงฆ์ จํานวน 11 หลัง เป็นอาคารไม้ ศาลาอเนกประสงค์ กว้าง 9 เมตร ยาว 12 เมตร สร้างเมื่อ พ.ศ. 2500 เป็นอาคารไม้ พื้นคอนกรีตเสริมเหล็ก โรงครัว หอกลอง และหอพักผู้เข้ารับการบําบัดรักษาผู้ติดยาเสพติด (ธรรมะรักษาใจ)
มอร์ทัลคอมแบต (ภาพยนตร์ พ.ศ. 2564)
มอร์ทัลคอมแบต (Mortal Kombat) เป็นภาพยนตร์โลดโผนแนวแฟนตาซีและศิลปะการต่อสู้อเมริกันใน ค.ศ. 2021 กำกับโดยไซมอน แม็กควอยด์ (ผลงานการกำกับครั้งแรกของเขา) จากบทภาพยนตร์ของ เกร็ก รุสโซ และ เดฟ คอลลาแฮม เนื้อเรื่องโดย โอเร็น ยูเซียล และ รุสโซ อิงจากแฟรนไชส์วิดีโอเกมในชื่อเดียวกันของเอ็ด บูน และ จอห์น โทเบียส เป็นภาคเริ่มต้นใหม่ในภาพยนตร์ชุด มอร์ทัลคอมแบต ภาพยนตร์นำแสดงโดย ลูวิส แทน, เจสสิกา แม็กนามี, จอช ลอว์สัน, ทาดาโนบุ อาซาโนะ, เมห์เมด บรูกส์, หลิวดี หลิน, จิน หาน, โจ ทัสลิม และฮิโรยูกิ ซานาดะ
มอร์ทัลคอมแบต มีกำหนดการฉายในโรงภาพยนตร์และบริการสตรีมมิงบนเอชบีโอแม็กซ์ จัดจำหน่ายโดยวอร์เนอร์บราเธอส์ในวันที่ 16 เมษายน ค.ศ. 2021
คลองหลอด
คลองหลอด เป็นคลองขุดที่พระบาทสมเด็จพระพุทธยอดฟ้าจุฬาโลกมหาราชโปรดเกล้าฯ ให้ขุดขึ้นเมื่อ พ.ศ. 2326 เมื่อครั้งย้ายเมืองหลวงจากกรุงธนบุรีมาอยู่ฝั่งพระนคร เชื่อมคลองคูเมืองเดิมออกไปบรรจบกับคลองรอบกรุง มี 2 คลอง เรียกกันตามลักษณะของคลองว่า "คลองหลอด"
ประวัติ
คลองหลอดเป็นคลองสำหรับชักน้ำระหว่างคลองคูเมืองเดิม (คูเมืองธนบุรีฟากตะวันออก) กับคลองรอบกรุงที่ขุดใหม่ คลองตอนบนขุดตั้งแต่ข้างวัดบุรณศิริ (เมื่อขุดคลองเจ้าพระยาสุธรรมมนตรียังไม่สร้างวัดบุรณศิริ ต่อขุดคลองแล้วจึงสร้างวัดใกล้ ๆ คลอง) คลองหลอดสายนี้ตรงลิ่วไปออกข้างวัดเทพธิดา (เมื่อขุดยังไม่ได้สร้างวัดเทพธิดาเช่นกัน ต่อเมื่อสร้างวัดเทพธิดาและวัดราชนัดดาในรัชกาลที่ 3 คลอดหลอดสายนี้จึงอยู่ระหว่างวัดเทพธิดา และวัดราชนัดดาบ้าง) แล้วจึงออกคลองรอบกรุง
คลองหลอดทั้ง 2 คลองตั้งแต่สมัยแรกขุดจนถึงสมัยรัชกาลที่ 5 เป็นคลองกว้างขวาง จึงใช้เป็นคลองสัญจรไปมา นอกจากชักน้ำ
เมื่อปี พ.ศ. 2525 คณะรัฐมนตรีมีมติให้เรียกชื่อคลองทั้งสองนี้ว่า "คลองหลอดวัดราชนัดดาราม" และ "คลองหลอดวัดราชบพิธ"
เหตุการณ์ 4.2 พันปี
เหตุการณ์ความแห้งแล้งเมื่อ 4.2 พันปีก่อนปัจจุบัน เป็นหนึ่งในเหตุการณ์ทางภูมิอากาศที่รุนแรงที่สุดของสมัยโฮโลซีน โดยนับเป็นจุดเริ่มต้นของช่วงอายุเมฆาลายันซึ่งเป็นช่วงอายุปัจจุบันในสมัยโฮโลซีน
เหตุการณ์นี้เริ่มต้นขึ้นประมาณปี 2200 ก่อนศริสต์ศักราช โดยอาจกินเวลาตลอดก่อนคริสต์ศตวรรษที่ 22 เหตุการณ์นี้เป็นสมมติฐานการล่มสลายของอาณาจักรเก่าในอียิปต์ รวมถึง จักรวรรดิแอกแคดในเมโสโปเตเมีย และวัฒนธรรมเหลียงซูบริเวณลุ่มแม่น้ำแยงซีตอนล่าง ความแห้งแล้งอาจทำให้เกิดการเริ่มต้นของการล่มสลายของอารยธรรมลุ่มแม่น้ำสินธุ ซึ่งทำให้ประชากรบางส่วนเคลื่อนย้ายไปทางด้านตะวันออกเฉียงใต้ซึ่งเป็นบริเวณที่เหมาะสมต่อต้องการมากกว่า รวมไปถึงการอพยพของกลุ่มคนพูดภาษากลุ่มอินโด-ยูโรเปียนเข้าสู่อินเดีย
หลักฐาน
ช่วงแล้งอย่างรุนแรงเมื่อประมาณ 4.2 พันปีก่อนปัจจุบันนั้นถูกบันทึกไว้ทั่วแอฟริกาเหนือ ตะวันออกกลาง ทะเลแดง คาบสมุทรอาหรับ อนุทวีปอินเดีย และตอนกลางของทวีปอเมริกาเหนือ โดยธารน้ำแข็งทั่วทั้งเทือกเขาของด้านตะวันตกของประเทศแคนาดาได้เคลื่อนมาในช่วงเวลานั้น โดยหลักฐานยังถูกพบในถ้ำหินพอกของประเทศอิตาลี พืดน้ำแข็งคิลิมันจาโร และน้ำแข็งธารน้ำแข็งแอนดีสด้วย ลักษณะของความแห้งแล้งในเมโสโปเตเมียนั้นเริ่มต้นขึ้นเมื่อประมาณปี 4100 ก่อนปัจจุบัน ซึ่งใกล้เคียงกับเหตุการณ์การเย็นตัวลงในแอตแลนติกเหนือ เรียกว่า เหตุการณ์บอนด์ 3 อย่างไรก็ตาม ภูมิศาสตร์ของตัวอย่างเหล่านี้มีความหลากหลาย และหลักฐานของเหตุการณ์ 4.2 พันปีในยุโรปเหนือก็มีความคลุมเครือ ซึ่งชี้ให้เห็นว่าต้นกำเนิดและผลกระทบของเหตุการณ์นี้นั้นค่อนข้างซับซ้อน
ในปี 2561 คณะกรรมาธิการการลำดับชั้นหินสากลได้แบ่งสมัยโฮโลซีนออกเป็นสามยุค โดยตอนปลายของสมัยโฮโลซีนที่ประมาณ 2250 ปีก่อนคริสต์ศักราชขึ้นมานั้นถูกกำหนดเป็นช่วงอายุ/หินช่วงอายุเมฆาลายัน มีขอบของชั้นหินแบบฉบับเป็นหินถ้ำในถ้ำ Mawmluh ในประเทศอินเดีย และชั้นหินแบบฉบับแทรกทั่วโลกคือแกนน้ำแข็งจากภูเขาโลแกนในประเทศแคนาดา อย่างไรก็ตาม เหตุผลสำหรับการแบ่งนี้ยังคงเป็นที่ถกเถียงกันอยู่ เนื่องจากเหตุการณ์ดังกล่าวไม่ใช่ภัยแล้งระดับโลก และไม่มีระยะเวลาการเกิดที่ชัดเจน โดยเจสสิกา เทียร์นีย์ นักบรรพภูมิอากาศวิทยา มหาวิทยาลัยแอริโซนาในทูซอน สหรัฐ ได้กล่าวว่าการเสนอการแบ่งใหม่นั้นผิดพลาด "โดยเป็นการรวบรวมเอาหลักฐานด้านความแห้งแล้งและช่วงเปียกชื้นอื่น ๆ ซึ่งบางครั้งก็เกิดขึ้นห่างกันไปหลายศตวรรษ"
คาบสมุทรไอบีเรีย
ในคาบสมุทรไอบีเรีย เชื่อว่าการตั้งถิ่นฐานแบบโมติญญาในช่วงหลังปี 2200 ก่อน ค.ศ. นั้นเป็นผลสืบเนื่องมาจากความแห้งแล้งรุนแรงที่ส่งผลกระทบในพื้นที่นี้
โดยการวิเคราะห์ของผู้เขียนเป็นการตรวจสอบความสัมพันธ์ระหว่างสารตั้งต้นทางธรณีวิทยาและการกระจายเชิงพื้นที่ของโมติญญา
อียิปต์โบราณ
ในประมาณปี 2150 ก่อน ค.ศ. อียิปต์ประสบกับอุทกภัยจากแม่น้ำไนล์ในระดับต่ำเป็นพิเศษเป็นชุด ๆ ซึ่งอาจมีอิทธิพลนำไปสู่การล่มสลายของการบริหารแบบรวมศูนย์ของอาณาจักรเก่าหลังจากภาวะข้าวยากหมากแพง
คาบสมุทรอาหรับ
ในภูมิภาคคาบสมุทรอาหรับ เกิดการเปลี่ยนแปลงรูปแบบการตั้งถิ่นฐานอย่างกะทันหัน รวมไปถึงลักษณะของเคริ่องปั้นดินเผาและสุสาน โดยในศตวรรษที่ 22 ก่อน ค.ศ. ความแห้งแล้งได้ทำให้วัฒนธรรมอุมม์อัลนาร์ถึงจุดล่มสลาย และได้เปลี่ยนไปเป็นวัฒนธรรมวาดีซัคแทน
เมโสโปเตเมีย
ความแห้งแล้งในเมโสโปเตเมียอาจเกี่ยวข้องกับการเกิดขึ้นของการเย็นลงของอุณหภูมิพื้นผิวน้ำทะเลในมหาสมุทรแอตแลนติกเหนือ (Bond event 3) การวิเคราะห์ด้วยเครื่องมือสมัยใหม่แสดงให้เห็นว่า ปริมาณน้ำที่ถูกนำมายังเมโสโปเตเมียระหว่างปีลดลงเป็นอย่างมาก (ร้อยละ 50) เมื่ออุณหภูมิพื้นผิวน้ำทะเลบริเวณมหาสมุทรแอตแลนติกด้านตะวันตกเฉียงเหนือบริเวณใต้ขั้วโลกนั้นลดลงอย่างผิดปกติ ต้นน้ำของแม่น้ำไทกริสและแม่น้ำยูเฟรทีสจึงมาจากปริมาณน้ำฝนที่ถูกดักไว้ในที่สูงของฤดูหนาวในเมดิเตอร์เรเนียน
จักรวรรดิอัคคาเดียนในปี 2300 ก่อน ค.ศ. เป็นอารยธรรมที่สองที่มีการรวมสังคมอิสระเป็นรัฐเดี่ยว (อารยธรรมแรกคืออียิปต์โบราณในช่วงประมาณปี 3100 ก่อน ค.ศ.) มีการกล่าวอ้างว่าการล่มสลายของรัฐนั้นได้รับอิทธิพลมาจากภัยแล้งที่ยาวนานหลายศตวรรษ หลักฐานทางโบราณคดีระบว่ามีการละทิ้งที่ราบการเกษตรกรรมทางตอนเหนือของเมโสโปเตเมียเป็นวงกว้าง และมีการอพยพเข้าสู่เมโสโปเตเมียตอนใต้อย่างฉับพลันในช่วงประมาณปี 2170 ก่อน ค.ศ. "ตัวผลักดันแห่งอามูร์" (Repeller of the Amorites) เป็นชื่อของกำแพงยาว 180 กิโลเมตรซึ่งถูกสร้างขึ้นในเมโสโปเตเมียตอนกลางเพื่อสกัดการรุกรานของชนเร่ร่อนจากทางใต้ ในราวปี 2150 ก่อน ค.ศ. ชาวกูเทียนซึ่งแต่เดิมมีถิ่นที่อยู่อาศัยแถบเทือกเขาซากรอสได้ปราบกองทัพอัคคาเดียนได้ และเข้ายึดครองนครแอกแคดและได้ทำลายลงในประมาณปี 2115 ก่อน ค.ศ. และยังมีการเปลี่ยนแปลงทางเกษตรกรรมอย่างแพร่หลายในตะวันออกใกล้ปรากฏให้เห็นในช่วงสิ้นสุดของสหัสวรรษที่ 3 ก่อน ค.ศ.
การตั้งถิ่นฐานใหม่เกิดขึ้นบริเวณที่ราบตอนเหนือโดยประชากรประจำถิ่นในราวปี 1900 ก่อน ค.ศ. สามศตวรรษให้หลังหลังจากจักรวรรดิล่มสลายลง
เอเชียกลางและเอเชียใต้
ในสหัสวรรษที่ 2 ก่อน ค.ศ. ความแห้งแล้งเป็นวงกว้างเกิดขึ้นในที่ราบยูเรเซียและในเอเชียใต้ ในที่ราบการเปลี่ยนแปลงของพืชพรรณนั้นทำให้เกิด "การเคลื่อนย้ายที่สูงขึ้นและได้เปลี่ยนผ่านไปสู่การเพาะพันธุ์ปศุสัตว์เร่ร่อน"  โดยปัญหาการขาดแคลนน้ำยังส่งผลกระทบอย่างรุนแรงในเอเชียใต้ด้วย
ศูนย์กลางเมืองของอารยธรรมลุ่มแม่น้ำสินธุถูกทิ้งร้างไปและถูกแทนที่ด้วยวัฒนธรรมท้องถิ่นที่แตกต่างกัน เนื่องจากการเปลี่ยนแปลงของสภาพภูมิอากาศแบบเดียวกันที่ส่งผลกระทบต่อภูมิภาคใกล้เคียงกันทางตะวันตก ในปี 2559 นักวิชาการหลายคนเชื่อว่า ความแห้งแล้งและการค้ากับอียิปต์และเมโสโปเตเมียที่ลดลง ทำให้เกิดการล่มสลายของอารยธรรมลุ่มแม่น้ำสนธุ ซึ่งระบบแม่น้ำคักการ์-ฮัคกรานั้นถูกหล่อเลี้ยงด้วยน้ำฝน  และน้ำก็ขึ้นอยู่กับมรสุม ภูมิอากาศของหุบเขาสินธุนั้นเกิดการเย็นลงและแห้งแล้งอย่างมากเมื่อประมาณปี 1800 ก่อน ค.ศ. ซึ่งถูกเชื่อมโยงกับการอ่อนกำลังลงของมรสุม ความแห้งแล้งที่เพิ่มขึ้นนั้นทำให้แม่น้ำคักการ์-ฮัคกราหดสั้นไปจนถึงเชิงเทือกเขาหิมาลัย ซึ่งนำไปสู่อุทกภัยที่ไม่แน่นอนและมีความรุนแรงน้อย ทำให้เกษตรกรรมในพื้นที่น้ำท่วมถึงนั้นมีความยั่งยืนลดน้อยลง โดยความแห้งแล้งนั้นลดปริมาณน้ำลงอย่างมากพอที่จะทำให้อารยธรรมเกิดการล่มสลาย และทำให้มีการเคลื่อนย้ายของประชากรอย่างกระจายไปทางทิศตะวันออก
จีนโบราณ
ความแห้งแล้งอาจทำให้เกิดการล่มสลายของวัฒนธรรมยุคหินใหม่รอบจีนตอนกลางในช่วงปลายสหัสวรรษที่ 3 ก่อน ค.ศ. ในขณะเดียวกัน ตอนกลางของแม่น้ำเหลืองก็ประสบกับชุดเหตุการณ์อุทกภัยพิเศษ ซึ่งเกี่ยวข้องกับพระเจ้าอวี่ซึ่งเป็นบุคคลในตำนาน ในแอ่งแม่น้ำอี่ชู วัฒนธรรมหลงชานอันรุ่งเรื่องได้รับผลกระทบจากอุณหภูมิที่ลดลง ซึ่งลดผลผลิตทางการเกษตรอย่างข้าวลงอย่างมาก ทำให้ประชากรลดลงเป็นอย่างมากและมีแหล่งทางโบราณคดีที่น้อยลง ในประมาณปี 2000 ก่อน ค.ศ. วัฒนธรรมหลงชานได้ถูกแทนที่ด้วยวัฒนธรรมเยว์ฉือ ซึ่งมีสิ่งประดิษฐ์เซรามิกและสัมฤทธิ์ที่มีความซับซ้อนน้อยลงและมีจำนวนน้อยลง
กีฬามวยสากลสมัครเล่นในโอลิมปิกฤดูร้อน
กีฬาโอลิมปิกสมัยใหม่ครั้งแรกที่กรุงเอเธนส์ ประเทศกรีซ ปี ค.ศ. 1896 การชกมวยยังถือว่าเป็นกีฬาที่อันตรายเกินไปและไร้ความเป็นผู้ดี จึงไม่มีการบรรจุเข้าในการแข่งขัน แต่เนื่องจากชาวอเมริกันชื่นชอบกีฬาชกมวยมาก ดังนั้นในปี ค.ศ. 1904 ที่เซนต์หลุยส์ สหรัฐอเมริกา กีฬาชกมวยก็เป็นกีฬาสาธิต และได้รับการบรรจุเป็นกีฬาชิงเหรียญทองในโอลิมปิกปี ค.ศ. 1908 ที่ประเทศอังกฤษ และว่างเว้นไปในปี ค.ศ. 1912 ที่สวีเดน ซึ่งเป็นประเทศรักสงบและถือว่าการชกมวยขัดต่อกฎหมาย และต้องถูกยกเลิกอีกในปี ค.ศ. 1916 เพราะสงครามโลกครั้งที่ 1 จนในปี ค.ศ. 1920 โอลิมปิกทีเบลเยียมจึงได้มีการแข่งขันอีกครั้งและมีการแข่งขันเรื่อยมา
ตารางสรุปเหรียญ
ตารางต่อไปนี้จัดอันดับตามจำนวนเหรียญทอง ตามด้วยเหรียญเงิน และเหรียญทองแดง จนถึงปี ค.ศ. 1948 การแพ้ของผู้เข้ารอบรองชนะเลิศถือเป็นเหรียญทองแดงรอบรองชนะเลิศ; ตั้งแต่ปี ค.ศ. 1952 ผู้แพ้ที่เข้ารอบรองชนะเลิศได้รับเหรียญทองแดงทั้งคู่
บีเอ็นเคโฟร์ตีเอตทีมบีทรีเฟิสต์สเตจ
บีเอ็นเคโฟร์ตีเอตทีมบีทรีเฟิสต์สเตจ หรือ ปาร์ตีในฝัน (ปาร์ตี กา ฮาจิมารุ โยะ)  (ญี่ปุ่น: PARTYが始まるよ ทับศัพท์: PARTY ga Hajimaru yo) เป็นสเตจการแสดงลำดับที่ 1 ของบีเอ็นเคโฟร์ตีเอตทีมบีทรี (BIII1) โดยมีที่มาจากเอเคบีโฟร์ตีเอตทีมเอสเตจที่ 1 และมีการดัดแปลงคำร้องเป็นภาษาไทยทั้งหมด ซึ่งได้เปิดแสดง ณ บีเอ็นเคโฟร์ตีเอต เดอะแคมปัส ครั้งแรกเมื่อวันที่ 11 พฤษภาคม พ.ศ. 2561 และสิ้นสุดการแสดงเมื่อวันที่ 14 ธันวาคม พ.ศ. 2562 โดยทั้งหมด 144 รอบ
รายชื่อเพลง
หมายเหตุ: รายชื่อผู้ที่แสดงในแต่ละเพลงและช่วงอองคอร์จะนับจากสมาชิกขี้นแสดงวันแรกและการแสดงวันแรก สมาชิกที่ขึ้น "ตัวหนา" หมายถึงตำแหน่งเซ็นเตอร์ของเพลงนั้น ๆ จากการแสดงครั้งแรก
M01. ปาร์ตีในฝัน (PARTY ga Hajimaru yo / PARTYが始まるよ)
M02. เดียร์มายทีชเชอร์ (Dear my teacher)
M03. แอปเปิ้ลอาบยาพิษ (Doku Ringo wo Tabesasete / 毒リンゴを食べさせて)
M04. พลิ้ว (Skirt, Hirari / スカート、ひらり) "ปณิภา ศรีละเลิง (มายด์), ณปภัช วรพฤทธานนท์ (จ๋า) , แพรวา สุธรรมพงษ์ (มิวสิค), กานต์ธีรา วัชรทัศนกุล (เนย) และ วรัทยา ดีสมเลิศ (ไข่มุก)"M05. เพื่อนคนพิเศษ (Classmate / クラスメイト) "จิรดาภา อินทรจักร (ปูเป้), พิมรภัส ผดุงวัฒนะโชค (โมบายด์), มิลิน ดอกเทียน (น้ำหนึ่ง), กุลจิราณัฐ อินทรศิลป์ (เจน) และ ปัญสิกรณ์ ติยะกร (ปัญ) "M06. คำสัญญาแห่งคริสต์มาสอีฟ (Anata to Christmas Eve / あなたとクリスマスイブ) "อิสราภา ธวัชภักดี (ตาหวาน) และ ณัฐรุจา ชุติวรรณโสภณ (แก้ว) "M07. จูบ...ไม่ได้นะ (Kiss wa Dame yo / キスはだめよ) "กานต์ธีรา วัชรทัศนกุล (เนย), เจนนิษฐ์ โอ่ประเสริฐ และ แพรวา สุธรรมพงศ์ (มิวสิค)"M08. อุณหภูมิของดวงดาว (Hoshi no Ondo / 星の温度) "เฌอปราง อารีย์กุล, พัศชนันท์ เจียจิรโชติ (อร), วฑูศิริ ภูวปัญญาศิริ (ก่อน) และ วรัทยา ดีสมเลิศ (ไข่มุก) "M09. ความทรงจำและคำอำลา (Sakura no Hanabiratachi / 桜の花びらたち)
M10. ฟ้าสีคราม (Aozora no Soba ni Ite / 青空のそばにいて)
ช่วงอองคอร์:
EN01. บีเอ็นเคโฟร์ตีเอต (BNK48)
EN02. พลิ้ว (Encore ver.) (Skirt, Hirari (Encore ver.) / スカート、ひらり アンコールver.)
EN03. 365วัน กับเครื่องบินกระดาษ (365nichi no Kamihikouki / 365日の紙飛行機)
EN04. ความทรงจำและคำอำลา (Encore ver.) (Sakura no Hanabiratachi (Encore ver.) / 桜の花びらたち アンコールver.)
รายชื่อสมาชิกที่แสดง
บีเอ็นเคโฟร์ตีเอตทีมบีทรี: เฌอปราง อารีย์กุล, อิสราภา ธวัชภักดี (ตาหวาน), เจนนิษฐ์ โอ่ประเสริฐ, จิรดาภา อินทรจักร (ปูเป้), กานต์ธีรา วัชรทัศนกุล (เนย), กรภัทร์ นิลประภา (เคท), กุลจิราณัฐ อินทรศิลป์ (เจน), มิลิน ดอกเทียน (น้ำหนึ่ง), มิโอริ โอคุโบะ, ณปภัช วรพฤทธานนท์ (จ๋า), ณัฐรุจา ชุติวรรณโสภณ (แก้ว), นายิกา ศรีเนียน (แคน), ปณิภา ศรีละเลิง (มายด์), พัศชนันท์ เจียจิรโชติ (อร), พิชญาภา นาถา (น้ำใส), พิมรภัส ผดุงวัฒนะโชค (โมบายด์), แพรวา สุธรรมพงษ์ (มิวสิค), ปัญสิกรณ์ ติยะกร (ปัญ), รินะ อิซึตะ, สวิชญา ขจรรุ่งศิลป์ (ซัทจัง), สุชญา แสนโคต (จิ๊บ), วฑูศิริ ภูวปัญญาศิริ (ก่อน) และ วรัทยา ดีสมเลิศ (ไข่มุก)
สมาชิกขึ้นแสดงวันแรก (Shonichi)
บีเอ็นเคโฟร์ตีเอตทีมบีทรี: เฌอปราง อารีย์กุล, อิสราภา ธวัชภักดี (ตาหหวาน), เจนนิษฐ์ โอ่ประเสริฐ, จิรดาภา อินทรจักร (ปูเป้), กานต์ธีรา วัชรทัศนกุล (เนย), กุลจิราณัฐ อินทรศิลป์ (เจน), มิลิน ดอกเทียน (น้ำหนึ่ง), ณปภัช วรพฤทธานนท์ (จ๋า), ณัฐรุจา ชุติวรรณโสภณ (แก้ว), ปณิภา ศรีละเลิง (มายด์), พัศชนันท์ เจียจิรโชติ (อร), พิมรภัส ผดุงวัฒนะโชค (โมบายด์), แพรวา สุธรรมพงษ์ (มิวสิค), ปัญสิกรณ์ ติยะกร (ปัญ), วฑูศิริ ภูวปัญญาศิริ (ก่อน) และ วรัทยา ดีสมเลิศ (ไข่มุก)
สมาชิกขี้นแสดงวันสุดท้าย (Senshuuraku)
บีเอ็นเคโฟร์ตีเอตทีมบีทรี: เฌอปราง อารีย์กุล, อิสราภา ธวัชภักดี (ตาหหวาน), กานต์ธีรา วัชรทัศนกุล (เนย), กรภัทร์ นิลประภา (เคท), กุลจิราณัฐ อินทรศิลป์ (เจน), มิลิน ดอกเทียน (น้ำหนึ่ง), มิโอริ โอคุโบะ, ปณิภา ศรีละเลิง (มายด์), พัศชนันท์ เจียจิรโชติ (อร), พิชญาภา นาถา (น้ำใส),สวิชญา ขจรรุ่งศิลป์ (ซัทจัง), สุชญา แสนโคต (จิ๊บ), วฑูศิริ ภูวปัญญาศิริ (ก่อน) และ วรัทยา ดีสมเลิศ (ไข่มุก)
บีเอ็นเคโฟร์ตีเอตเค็งกีวเซ: วรินท์รัตน์ ยลประสงค์ (นิกี้)
ฟัรฎ์
ฟัรฎ์ (فرض) หรือ ฟะรีเฎาะฮ์ (فريضة) ในศาสนาอิสลาม คือหน้าที่ทางศาสนาที่ถูกสั่งโดยพระเจ้า (อัลลอฮ์) คำนี้ถูกใช้ในภาษาเปอร์เซีย, ปาทาน, ตุรกี และอุรดูในความหมายเดียวกัน
ฟัรฎ์ หรือคำไวพจน์ของมันคือ วาญิบ (واجب) เป็นหนึ่งในห้าประเภทของอะฮ์กามซึ่งถูกแบ่งในฟิกฮ์ อย่างไรก็ตาม ฟิกฮ์มัซฮับฮะนะฟีแบ่งความแตกต่างระหว่าง วาญิบ กับ ฟัรด์ โดยคำที่สองเป็นข้อบังคับส่วนคำแรกเป็นสิ่งจำเป็น
หน้าที่รายบุคคลกับรายกลุ่ม
ในฟิกฮ์มีการแบ่งหน้าที่สองแบบ คือ:
อีแก
อีแก (House crow, Colombo crow; ) เป็นนกชนิดหนึ่งในวงศ์นกกา (Corvidae)
ลักษณะ
มีความยาวประมาณ 40 เซนติเมตร ค่อนข้างบาง หน้า ผาก, กระหม่อม, คอ และหน้าอกส่วนบนดำเงา ขณะที่ ท้ายทอย และ อกส่วนล่างเป็นสีน้ำตาลเทาอ่อนๆ ปีก หาง และขาเป็นสีดำ มีความแตกต่างตามภูมิภาคในความหนาของปาก และความลึกของพื้นที่สีบนขน
อนุกรมวิธาน
ในพื้นที่แห้งแล้งของเอเชียใต้และประเทศอิหร่านพบชนิดย่อย C. s. zugmayeri ซึ่งมีปลอกคอสีอ่อนมาก ชนิดย่อยที่ถูกจัดจำแนกตั้งชื่อที่พบในประเทศอินเดีย, เนปาล และบังคลาเทศ มีปลอกคอสีเทา ในตอนใต้ของประเทศอินเดีย มัลดีฟส์ (บางครั้งแยกเป็นชนิดย่อย maledivicus) และศรีลังกาเป็นชนิดย่อย C. s. protegatus มีสีเทาเข้ม ชนิดย่อย C. s. insolens จากพม่ามีสีเข้มที่สุดและไม่มีปลอกคอสีเทา
การกระจายพันธุ์และถิ่นอาศัย
อีแกมีการกระจายพันธุ์อย่างแพร่หลายในตอนใต้ของทวีปเอเชีย มีถิ่นกำเนิดในประเทศเนปาล, บังคลาเทศ, อินเดีย, ปากีสถาน, ศรีลังกา, มัลดีฟส์ และ ลักษทวีป, ทางตะวันตกเฉียงใต้ของไทย และชายฝั่งทะเลภาคใต้อิหร่าน มันถูกนำไปสู่ทางตะวันออกของแอฟริการอบๆแซนซิบาร์ (ประมาณปี ค.ศ. 1897 ) และพอร์ตซูดาน, และไปสู่ประเทศออสเตรเลียโดยเรือแต่มีการกำจัดไปแล้ว เมื่อเร็วๆนี้อีแกก็แพร่เข้ามาในยุโรปและมีการแพร่พันธุ์ในตะขอแห่งฮอลแลนด์ ตั้งแต่ปี ค.ศ. 1998
มันเข้ามาร่วมตั้งถิ่นฐานอาศัยอยู่กับมนุษย์ตั้งแต่หมู่บ้านเล็กๆไปจนถึงเมืองใหญ่ ในประเทศสิงคโปร์มีความหนาแน่นของนกที่ 190 ตัวต่อตารางกิโลเมตร2 ในปี ค.ศ. 2001 กับความพยายามในกำจัดประชากรนก เพราะประชากรมนุษย์ในถิ่นอาศัยทำให้ประชากรของนกเพิ่มขึ้นจากการที่มันสามารถกินขยะได้ไม่เลือก ศักยภาพการรุกรานของนกชนิดนี้ปกคลุมทั่วเขตร้อนของโลก แต่ก็ยังไม่ได้เกิดขึ้นในโลกใหม่ อีแกสามารถใช้ประโยชน์จากทรัพยากรด้วยความยืดหยุ่นสูง และดูเหมือนจะมีความเกี่ยวข้องกับมนุษย์เป็นอย่างมาก
ในนิทานพื้นบ้าน
อีแก ในนิทานพื้นบ้านของจีน ได้ชื่อว่าเป็นนกกตัญญู อันมีที่มาจากนิทานของชาวไต ชนพื้นเมืองในมณฑลยูนนาน ของจีน ด้วยความที่ธรรมชาติ เมื่อแม่นกป้อนอาหารให้ลูกแล้ว ลูกนกจะแบ่งอาหารนั้นป้อนกลับคืนไปยังแม่นกด้วย อีแกมีชื่อเรียกหลายชื่อต่างออกไป เนื้อหานิทานคล้ายกับนิทานเรื่องก่องข้าวน้อยฆ่าแม่ ของชาวไทยอีสาน คือ แม่ที่ส่งอาหารให้แก่ลูกชายที่ทำงานตัดไม้ในป่า ด้วยความล่าช้าในการส่ง ทำให้ลูกชายโมโหทุกครั้ง จึงพาลไปตุบทีผู้เป็นแม่ ต่อมาลูกชายได้เห็นภาพของลูกอีแกป้อนอาหารกลับคืนไปยังแม่ จึงสำนึกผิด ในวันหนึ่ง มีเหตุการณ์ทำให้แม่เข้าใจผิดว่าลูกชายโกรธตนเอง จึงวิ่งชนต้นไม้ฆ่าตัวตาย ลูกชายเสียใจมากและสำนึกผิด จึงเอาไม้ต้นที่แม่วิ่งชนตายมาแกะสลักเป็นรูปแม่ตนเอง เมื่อครบรอบวันตายของแม่ตนเอง จะกราบไหว้บูชาและรดน้ำรูปสลักของแม่ ซึ่งได้พัฒนาต่อมาเป็นประเพณีสงกรานต์ ในมณฑลยูนนาน
พระครูเทวราชกวีวรญาณ
ประวัติ
พระครูเทวราชกวีวรญาณ นามเดิม จูม นามสกุล อาจสาลี เป็นบุตรคนที่ ๑ ของ นายหล้า-นางหล้า อาจสาลี เกิดที่บ้านหนองกก ตำบลบัวหุ่ง อำเภอราษีไศล จังหวัดศรีสะเกษ เมื่อวันที่ ๗ เดือนพฤศจิกายน พุทธศักราช ๒๔๒๘ ตรงกับวันจันทร์ ขึ้น ๑ ค่ำ เดือน ๑๒ ปีระกา มีพี่น้องร่วมบิดามารดาทั้งสิ้น ๘ คน ดังนี้
๑. พระครูเทวราชกวีวรญาณ (จูม ธฺมมทีโป)
๒. นางบาง อาจสาลี
๓. นางทุม อาจสาลี
๔. นายเพ็ง อาจสาลี
๕. นายเรือง อาจสาลี
๖. นายบุญมี อาจสาลี
๗. นายสุด อาจสาลี
การบรรพชา อุปสมบท
เมื่อครั้งเจริญวัย ก่อนการบรรพชาอุปสมบท ได้ศึกษาภาษาไทย จากสำนักอาจารย์พออ่านออกเขียนได้ ครั้งเมื่ออายุ ๑๘ ปี ได้บรรพชาเป็นสามเณร เมื่อวันที่ ๒๐ เดือนพฤษภาคม พุทธศักราช ๒๔๔๖ มีพระครูเกษตรศีลาจารย์(นาม) เป็นอุปัชฌาย์ ณ วัดบ้านหนองกก และได้อยู่ศึกษาวิชาที่วัดบ้านหนองกก
เมื่ออายุ ๒๐ ปี ได้อุปสมบท เมื่อวันที่ ๑๘ เดือนกรกฎาคม พุทธศักราช ๒๔๔๘ ณ พัทธสีมาวัดบ้านเสียว ตำบลเสียว อำเภออุทุมพรพิสัย จังหวัดศรีสะเกษ(ปัจจุบัน คืออำเภอโพธิ์ศรีสุวรรณ) โดยมีพระครูเกษตรศีลาจารย์(นาม) เป็นพระอุปัชฌาย์ พระครูเรือง เป็นพระกรรมวาจาจารย์ และพระครูจันดา เป็นพระอนุสาวนาจารย์
ครั้นอุปสมบทแล้วได้จำพรรษาอยู่ ณ วัดบ้านหนองกก ตำบลบัวหุ่ง อำเภอราษีไศล จังหวัดศรีสะเกษ เมื่อได้พ้น ๕ พรรษา ได้ย้ายไปอยู่วัดประยุรวงศาวาส จังหวัดธนบุรี(ปัจจุบัน วัดประยุรวงศาวาสวรวิหาร เป็นพระอารามหลวงชั้นโท ชนิดวรวิหาร ตั้งอยู่ใกล้กับเชิงสะพานพระพุทธยอดฟ้า ฝั่งธนบุรี โดยมีเลขทะเบียนวัดที่ 24 ถนนประชาธิปก แขวงวัดกัลยาณ์ เขตธนบุรี กรุงเทพมหานคร) ศึกษาพระธรรมวินัยพอสมควร แล้วได้ย้ายไปอยู่จังหวัดนครสวรรค์ และกลับมาจำพรรษา ณ วัดสำโรงใหญ่ อำเภออุทุมพรพิสัย จังหวัดศรีสะเกษ ตามลำดับ
เกียรติคุณและผลงาน
พุทธศักราช ๒๔๖๐ ได้รับแต่งตั้งเป็นเจ้าอาวาสวัดสำโรงใหญ่ อำเภออุทุมพรพิสัย จังหวัดศรีสะเกษ
พุทธศักราช ๒๔๖๒ ได้รับแต่งตั้งเป็นผู้รักษาการในตำแหน่งเจ้าคณะอำเภออุทุมพรพิสัย และในวันที่ ๑๕ เดือนมกราคม ในปีนั้น ได้รับแต่งตั้งเป็นพระอุปัชฌาย์ประเภทสามัญ
พุทธศักราช ๒๔๖๘ ได้รับแต่งตั้งเป็นผู้ดำรงตำแหน่ง เจ้าคณะอำเภออุทุมพรพิสัย และได้รับพระราชทานสมณศักดิ์เป็น พระครูเทวราชกวีวรญาณ เมื่อวันที่ ๙ เดือนพฤศจิกายน ในปีนั้น
พุทธศักราช ๒๔๗๐ สอบได้นักธรรมชั้นตรี ในสนามหลวง สำนักเรียนวัดสำโรงใหญ่ อำเภออุทุมพรพิสัย จังหวัดศรีสะเกษ
พุทธศักราช ๒๔๗๑ สอบได้นักธรรมชั้นโท ในสนามหลวง สำนักเรียนคณะจังหวัดศรีสะเกษ และได้รับแต่งตั้งให้เป็นผู้รักษาการในตำแหน่งเจ้าคณะอำเภอราษีไศล ในอีกตำแหน่งหนึ่ง
พระครูเทวราชกวีวรญาณ ได้เป็นพระครูปริยัติธรรม เจ้าอาวาส เจ้าคณะอำเภอ พระอุปัชฌาย์ ปฏิบัติศาสนกิจ จัดการปกครอง การศึกษา การเผยแผ่ศาสนา และการสาธารณูปการด้วยอุตสาหะ วิริยะภาพ มีสัทธิวิหาริก อันเตวาสิก จำนวนมาก สนับสนุนให้พระภิกษุสามเณรได้รับการศึกษา โดยส่งให้ไปศึกษาต่อที่จังหวัดธนบุรี(ในขณะนั้น) โดยเฉพาะวัดประยุรวงศาวาส จังหวัดธนบุรี ซึ่งเป็นสำนักเรียนที่ท่านเคยได้ศึกษาเล่าเรียนมา อาทิ มหาทอง มหาสุเทพ(ทองคำ อาจสาลี ผู้เป็นหลานชายของพระครูฯ) มหาจอย มหาวงศ์ มหาระเบียบ พระราชจินดามุนี(หรือพระเทพวรมุนี (เสน ปญฺญาวชิโร) ป.ธ.๗ พ.ม. อดีตเจ้าคณะจังหวัดศรีสะเกษ) ติดต่อเป็นลำดับมาจนตลอดสมัยที่ท่านปกครองในเขตอำเภออุทุมพรพิสัย
เหตุการณ์สำคัญ
ในระหว่างพุทธศักราช ๒๔๘๓ - ๒๔๘๕ วงการคณะสงฆ์จังหวัดศรีสะเกษ เกิดความเข้าในผิดกันเกิดขึ้น เกิดความปั่นป่วนในทางคณะสงฆ์ โดยผู้ใหญ่ถืออำนาจไม่เป็นธรรม ส่งผลให้ พระครูเทวราชกวีวรญาณ ถูกถอดถอนออกจากตำแหน่งพระอุปัชฌาย์ เจ้าอาวาสวัดสำโรงใหญ่ ถอดจากสมณศักดิ์เป็นพระจูม ธฺมมทีโป และถูกถอดจากตำแหน่งเจ้าคณะอำเภออุทุมพรพิสัยด้วย ซึ่งในคราวนั้น มีเจ้าคณะที่ถูกถอดถอนด้วยกัน คือ
๑. พระครูธรรมจินดามหามุนี โคตมวงศ์สังฆวาหะ(เดช มหาปฺญโญ) เจ้าคณะจังหวัดศรีสะเกษ วัดมหาพุทธาราม
๓. พระครูเทวราชกวีวรญาณ(จูม ธฺมมทีโป) เจ้าอาวาสวัดสำโรงใหญ่ เจ้าคณะอำเภออุทุมพรพิสัย
๔. พระครูพิทักษ์กันทรารมณ์(มหาค้ำ เขมภิรโต) วัดบ้านคำบอน เจ้าคณะอำเภอกันทรารมณ์
๕. พระครูศรีไศลคณารักษ์(ขาว) วัดกลาง เจ้าคณะอำเภอราษีไศล รูปนี้เพียงถอดจากตำแหน่งเจ้าคณะอำเภอเท่านั้น
๑. พระมหาประเทือง ปภากโร(มหาประเทือง ธรรมสาลี) วัดมหาพุทธาราม
๒. พระมหาชาย (มหาชาย สีตะวัน) วัดมหาพุทธาราม
๓. พระสมุห์สิงห์ วัดมหาพุทธาราม
พระครูเทวราชกวีวรญาณ เมื่อถูกถอดจากตำแหน่งครั้งนั้นแล้ว ได้ย้ายไปอยู่ที่วัดบ้านหนองกก(วัดโพธิ์ศรีหนองกกในปัจจุบัน) ตำบลบัวหุ่ง อำเภอราษีไศล จังหวัดศรีสะเกษ อันเป็นบ้านเกิดภูมิลำเนาเดิม ต่อมาได้เป็นเจ้าอาวาสวัดบ้านหนองกก เป็นเจ้าคณะตำบลบัวหุ่ง เป็นพระอุปัชฌาย์ในเขตตำบลบัวหุ่ง(เมื่อวันที่ ๒๓ เดือนกุมภาพันธ์ พุทธศักราช ๒๔๙๔) รวมทั้งเป็นกรรมการสงฆ์อำเภอ องค์การสาธารณูปการอำเภอราษีไศล
พุทธศักราช ๒๔๙๗ ได้รับพระราชทานสมณศักดิ์คืนเป็น พระครูเทวราชกวีวรญาณ ในวันที่ ๕ เดือนธันวาคม ปีนั้น ถือพัด จ.ป.ร.(หมายถึง พัดในรัชกาลที่ ๕) มีนิตยภัต ๖๐ บาท เทียบเจ้าคณะอำเภอชั้นโท
พุทธศักราช ๒๕๐๒ ได้รับพระราชทานในสมณศักดิ์เดิม โดยเลื่อนเป็นพระครูสัญญาบัตรชั้นเอก มีนิตยภัค ๘๐ บาท
บั้นปลายชีวิต
พระครูเทวราชกวีวรญาณ ดำรงตำแหน่งพระคณาธิการครั้งก่อนก็ดี ดำรงตำแหน่งพระคณาธิการครั้งหลังก็ดี มีอุตสาหะ วิริยภาพ บริหารงานอย่างเข้มแข็ง เคารพเอื้อเฟื้อในพระธรรมวินัย ไม่เคยขาดประชุมการคณะสงฆ์ เว้นแต่ป่วยจริงๆแม้เจ้าคณะจังหวัดจะเคยถวายคำแนะนำให้พักผ่อนรักษาตัว ไม่ต้องเดินทางเข้าไปประชุมที่จังหวัด ท่านก็ไม่ยอม แม้ร่างกายจะชราภาพมากแล้วก็ตาม
มรณภาพ
พระครูเทวราชกวีวรญาณ ได้อาพาธด้วยโรคชรา เป็นไปตามคติธรรมดา ได้มรณภาพ ณ วัดบ้านหนองกก(วัดโพธิ์ศรีหนองกกในปัจจุบัน) ในท่ามกลางศิษยานุศิษย์ ญาติมิตร ด้วยอาการอันสงบ เมื่อวันที่ ๑๖ เดือนกุมภาพันธ์ พุทธศักราช ๒๕๐๖ เวลา ๑๒.๑๕ น. สิริรวมอายุ ๗๗ ปี ๓ เดือน ๙ วัน ๕๗ พรรษา
ยฺหวิ่นเหริง
ยฺหวิ่นเหริง (6 มิถุนายน 1674 – 27 มกราคม 1725) พระนามเดิมว่า อิ้นเหริง และพระนามแรกประสูติว่า เป่าเฉิง  เป็นเจ้าชายแมนจูในราชวงศ์ชิง และเป็นรัชทายาทสองสมัยในระหว่างปี 1675 ถึงปี 1712
พระประวัติ
องค์ชายอิ้นเหริง ประสูติในตระกูลแมนจูอ้ายซินเจว๋หลัว ทรงเป็นพระราชโอรสพระองค์ที่เจ็ดในจักรพรรดิคังซี แต่เป็นพระองค์ที่สองที่เติบโตจนเป็นผู้ใหญ่ พระองค์มีพระนามเดิมว่าเป่าเฉิง และได้เปลี่ยนเป็น อิ้นเหริง เมื่อมีพระชันษามากขึ้น
พระราชมารดาของพระองค์คือจักรพรรดินีเซี่ยวเฉิงเหริน สกุลเฮ่อเซ่อหลี่ ซึ่งเป็นหลานสาวของสั่วหนี (หนึ่งในคณะสำเร็จราชการของคังซี) ซึ่งเสด็จสวรรคตหลังมีพระประสูติกาลอิ้นเหริงได้ไม่นาน
จักรพรรดิคังซีได้ประกาศแต่งตั้งอิ้นเหริงเป็นพระรัชทายาทเมื่อพระองค์มีพระชันษา 1 ปี คังซีได้หาผู้มีความรู้มาอบรมสั่งสอนพระรัชทายาท ทำให้อิ้นเหริงเป็นผู้รอบรู้ทั้งภาษาฮั่นและภาษาแมนจู
ในปี 1696 – 1697 จักรพรรดิคังซียกทัพปราบเก๋อเอ่อตานข่าน อิ้นเหริงได้รับการแต่งตั้งเป็นผู้สำเร็จราชการรักษานครปักกิ่ง แม้จะมีเรื่องอื้อฉาวและข้อกล่าวหาของการทุจริตและความอยุติธรรม พระองค์ยังคงเป็นที่โปรดปรานของพระราชบิดา
ในปี 1703 สั่วเอ้อถู (อาของจักรพรรดินีเซี่ยวเฉิงเหริน) ได้ถูกจับกุมด้วยข้อหาวางแผนลอบปลงพระชนม์และทุจริต เขาได้ถูกจำคุกและเสียชีวิตในเวลาต่อมา ทำให้อิ้นเหริงเริ่มมีความขัดแย้งกับพระราชบิดา ปี 1708 อิ้นเหริงถูกข้อหาว่า ได้นำม้าต้นที่เผ่ามองโกลถวายให้จักรพรรดิคังซีนำไปขี่เล่น ซึ่งทำให้มีการตำหนิอย่างหนัก จักรพรรดิคังซีได้มีคำสั่งปลดอิ้นเหริงจากตำแหน่งรัชทายาท แต่ในภายหลังได้มีการจับกุมองค์ชายอิ้นถี (พระราชโอรสพระองค์ใหญ่ของคังซี) ด้วยข้อหาทำคาถาใส่พระรัชทายาท ปี 1709 อิ้นเหริงจึงได้รับการแต่งตั้งขึ้นเป็นพระรัชทายาทอีกครั้ง ตลอดช่วงระยะเวลาสามปีต่อมา อิ้นเหริงมีพฤติกรรมที่แย่ลง ยังใช้อำนาจในทางมิชอบ ซ่องสุมกลุ่มขุนนาง รังแกเหล่าพระอนุชา จักรพรรดิคังซีจึงสั่งปลดจากตำแหน่งรัชทายาทอีกครั้งในปี 1712 และได้มีการคุมขังไว้
ปี 1722 จักรพรรดิคังซีสวรรคต เจ้าชายสี่อิ้นเจินได้สืบทอดราชบังลังก์เป็นจักรพรรดิยงเจิ้ง อิ้นเหริงต้องเปลี่ยนพระนามเป็นยฺหวิ่นเหริง เพื่อไม่ให้ใช้คำว่า อิ้น เหมือนองค์จักรพรรดิ ในปี 1725 ยฺหวิ่นเหริงสิ้นพระชนม์ขณะยังถูกคุมขัง จักรพรรดิยงเจิ้งทรงสถาปนาให้เป็นเหอชั่วหลี่มี่ชินหวัง (和碩理密親王)
พาต้า
พาต้า เป็นห้างสรรพสินค้าอยู่ภายใต้การดำเนินงานของ บริษัท ห้างสรรพสินค้าปิ่นเกล้า จำกัด เป็นธุรกิจของตระกูลเสริมศิริมงคล ในอดีต พาต้ามีอยู่ 3 สาขา ได้แก่ พาต้าหัวหมาก พาต้าปิ่นเกล้า และพาต้าอินทรา (ย่านประตูน้ำ) ในปี พ.ศ. 2539 พาต้ายังมีแผนเปิดสาขาบางบัวทอง บริเวณตลาดสมบัติบุรีในปัจจุบันแต่โครงการก็ยกเลิกไปจากภาวะเศรษฐกิจฟองสบู่ 2540 ปัจจุบันเหลือเพียงสาขาเดียวคือพาต้าปิ่นเกล้า
ประวัติ
เดิมพาต้าใช้ชื่อว่า ไทย ช้อปปิ้ง เป็นร้านค้า 7 คูหา ในโรงแรมอินทรา ประตูน้ำ เปิดเมื่อ 3 ตุลาคม 2516 ด้วยทุนทรัพย์ 3 แสนบาทของวินัย เสริมศิริมงคลและครอบครัว จนประสบความสำเร็จและขยายมาเป็นห้างสรรพสินค้าพาต้าเมื่อวันที่ 3 กันยายน 2518  เพิ่มเงินทุนเป็น 1 ล้านบาท เป็นพาต้าสาขาแรก ให้บริการจนถึง พฤศจิกายน 2546 โดยมีระยะเวลาเช่า 30 ปีกับบริษัท บาโซมา จำกัด เจ้าของโรงแรมอินทรา รีเจนท์ และ อินทรา อาเขต
สาขาที่ 2 คือสาขาปิ่นเกล้า เปิดเมื่อวันที่ 24 ธันวาคม พ.ศ. 2525 โดยทางพาต้าเลือกเอาวันเปิดเพื่อให้สอดคล้องกับพระราชพิธีสมโภชกรุงรัตนโกสินทร์ 200 ปี โดยห้างสรรพสินค้าตั้งอยู่ในอาคารสูง 15 ชั้น พื้นที่ 11 ไร่ ถือเป็นห้างสรรพสินค้าแห่งแรกในย่านฝั่งธนบุรี เป็นห้างแห่งแรกของเมืองไทยที่มีลิฟต์แก้ว ในปี 2526 เปิดตัวโรงภาพยนตร์พาต้า เธียร์เตอร์ที่สาขานี้ พาต้ายังเคยเปิดพาต้าสุกี้เมื่อปี 2530 เป็นอาคารตึกแถว 6 ห้อง สูง 4 ชั้น ใกล้พาต้าปิ่นเกล้า ในอดีตพาต้าปิ่นเกล้า มีกิจกรรมมากมายอาทิ งานศิลปวัฒนธรรม งานล้านนาไทยเทรดแฟร์ อีสานเทรดแฟร์ ทักษิณเทรดแฟร์ เทศกาลของดี 73 จังหวัด และการประกวดพาต้าหนูน้อยคนเก่ง
ส่วนสาขาที่ 3 พาต้าหัวหมาก (ตั้งอยู่ถนนรามคำแหง ปากซอยรามคำแหง 30) เปิดเมื่อวันที่ 20 พฤศจิกายน พ.ศ. 2535 แต่เปิดได้ไม่นานก็ปิดตัวไป สาขานี้เป็นอาคารสูง 5 ชั้น มีพื้นที่การขาย 50,000 ตารางเมตร มีซูเปอร์มาร์เก็ตครอบคลุมพื้นที่ 5,000 ตารางเมตร โรงภาพยนตร์ 3 โรง มีลานโบว์ลิง สนุกเกอร์คลับ และสวนสนุก
พาต้าปิ่นเกล้า
พาต้าปิ่นเกล้า เปิดพื้นที่ให้บริการทั้งสิ้น 7 ชั้น โดยชั้น 1 เป็นแผนกสินค้าเครื่องสำอาง และใช้เป็นพื้นที่จัดกิจกรรมส่งเสริมการขายสินค้ารายการต่าง ๆ ชั้นที่ 2 เป็นแผนกสินค้าจิปาถะ ของเล่น ไลฟ์สไตล์ รองเท้า อุปกรณ์กีฬา และของเล่น ส่วนชั้น 3 แผนกอุปกรณ์เครื่องใช้ไฟฟ้า ร้านค้าไอที และชั้น 4 ได้เปิดให้พื้นที่ส่วนหนึ่งเป็นสำนักจัดหางานกรุงเทพมหานครที่ 6 ส่วนชั้น 6 และชั้น 7 เป็นที่ตั้งของสวนสัตว์พาต้า
จากข้อมูลปี 2560 บริษัท ห้างสรรพสินค้าปิ่นเกล้า จำกัด มีรายได้ 114 ล้านบาท โดยกำไร 7 แสนบาท พาต้ามีพื้นที่ทั้งหมด 30,000 ตร.ม. โดยมีสัดส่วนพื้นที่ 25-30% โดยปัจจุบันพาต้าแบ่งพื้นที่ให้เช่าทำธุรกิจ อาทิ แมคโดนัลด์, บิ๊กซี (สร้างในพื้นที่ โลตัส โก เฟรช เดิม พื้นที่ 3,000 ตารางเมตร  ซึ่งย้ายไปยังสาขาปิ่นเกล้า), มิสเตอร์ ดี.ไอ.วาย, ธนาคารกรุงเทพ, วัตสัน และสถานที่ออกกำลังกายราชันยิม เป็นต้น  พาต้ามีรายได้จากพันธมิตรประมาณ 30% จากสัดส่วนคิดรายได้พาด้าได้ดังนี้ แผนกดีพาร์ทเมนท์สโตร์ 65-70% แผนกซูเปอร์มาร์เก็ต 20-25% รายได้ค่าเช่าและรายได้อื่น 10% นอกจากนี้ในปี 2561 พาต้าเปิดโรงแรมราคาประหยัด ในชื่อ Tuk Tuk Hostel ในพื้นที่ติดกับห้างพาต้า ปิ่นเกล้า
ปัจจุบันพาต้าปิ่นเกล้าอยู่ในการบริหารของทายาทของตระกูลเสริมสิริมงคลรุ่นที่ 2 เข้ามาสานต่อ ตั้งแต่กันยายน 2563 และมีการประกาศลดล้างสต๊อก ลดทั้งห้าง เริ่มตั้งแต่ 8 ตุลาคม - 30 พฤศจิกายน ก่อนเตรียมปรับปรุงรีโนเวตพาต้าแบบใหม่ในรอบ 39 ปี  โดยก่อนหน้านี้ มีกระแสข่าวว่าห้างพาต้าได้ปิดตัวพร้อมประกาศขายที่ดิน 2 พันล้าน ซึ่งทางผู้บริหารของห้างจะมายืนยันว่าไม่เป็นความจริง ตั้งแต่สิ้นเดือนมกราคม 2565 อาคารพาต้าปิ่นเกล้าได้ปิดให้บริการทั้งหมด เพื่อบูรณะครั้งใหญ่ นอกไปจากปรับปรุงโฉมใหม่ของพาต้าปิ่นเกล้าแล้ว ยังมีข่าวภายในธุรกิจค้าปลีกว่าพาต้าได้ติดต่อเจรจาซื้อที่เอดิสันศรีย่านตั้งแต่ปี 2560 เพื่อทำอสังหาริมทรัพย์ โดยคาดการณ์ว่าเมื่อ รถไฟฟ้ามหานคร สายฉลองรัชธรรม ช่วงเตาปูน-ราษฎร์บูรณะ  ซึ่งผ่านถนนสามเสนอาจทำให้เกิดการลงทุนมากขึ้น
ในปี 2566 พาต้าปิ่นเกล้ามีการปรับปรุงพื้นที่ รีโนเวทใหม่ทั้งหมด ในรอบ 40 ปี โดยทายาทเข้ามาสานต่อ รวมถึงมีการประกาศหาทีมออกแบบห้าง โดนแผนพัฒนาระบุว่าจะเสร็จภายใน ไตรมาสที่ 4 ปี 2566
งูแมมบา
งูแมมบา (Mambas) เป็นงูพิษร้ายแรงมากสกุลหนึ่ง ใช้ชื่อสกุลว่า Dendroaspis จัดอยู่ในวงศ์งูพิษเขี้ยวหน้า (Elapidae) มีถิ่นกำเนิดในทวีปแอฟริกา
งูในสกุลงูแมมบานั้น เป็นงูที่มีลำตัวเรียวยาว มีส่วนหัวขนาดเล็ก มีตากลมโต มีขนาดความยาวโดยเฉลี่ยประมาณ 1.5-2 เมตร พบใหญ่ที่สุดได้ถึง 4 เมตร และเป็นงูที่มีความว่องไวมาก สามารถเลื้อยคลานได้เร็วถึง 12-20 กิโลเมตร/ชั่วโมง บนพื้นดิน จนถูกจัดให้เป็นงูที่เลื้อยไวที่สุดบนโลกมาแล้ว
งูแมมบานั้น จะมีสีเดียวตลอดทั้งลำตัว โดยจะมีทั้งสีน้ำตาล, สีเขียว หรือเหลือบสีต่าง ๆ บนเกล็ด รวมถึงสีขาวอมเทาหรือเทาตุ่น ๆ ด้วย ในบางชนิด มีเกล็ดเรียบลื่น เกล็ดบนหัวมีขนาดใหญ่ มุมปากยาว ดวงตามีขนาดกลมโต มีความแตกต่างกันมากระหว่างเพศ โดยงูตัวผู้จะมีขนาดใหญ่กว่าตัวเมียเล็กน้อย เป็นงูที่ขยายพันธุ์ด้วยการวางไข่ ดำรงชีวิตทั้งบนต้นไม้และพื้นดิน กินอาหารได้แก่ สัตว์ขนาดเล็กต่าง ๆ รวมทั้งงูด้วยกันเองด้วย
งูแมมบานั้นได้ถูกอนุกรมวิธานออกเป็นชนิดได้ 4 ชนิด คือ
โดยงูแมมบาทุกชนิดนั้น เป็นงูที่มีพิษร้ายแรงมาก สามารถฆ่ามนุษย์ให้เสียชีวิตได้ ในเวลาเพียงไม่กี่นาที โดยมีผลต่อระบบประสาท ผู้ที่ถูกกัดจะเสียชีวิตด้วยอาการหัวใจวาย จนได้ชื่อว่า "แมมบา" อันหมายถึง "โลงศพ" เพราะมีส่วนหัวที่เป็นรูปสี่เหลี่ยมมุมฉาก ได้ชื่อว่าเป็นงูที่อันตรายที่สุดในทวีปแอฟริกา โดยเฉพาะในงูแบล็คแมมบาที่มีขนาดใหญ่ที่สุด และอาศัยหากินบนพื้นดิน ไม่ขึ้นไปบนต้นไม้ ที่สำคัญมีอุปนิสัยดุร้ายก้าวร้าว ไม่เกรงกลัวมนุษย์เหมือนงูชนิดอื่น ๆ อีกทั้งยังสามารถฉกกัดได้ด้วยความรวดเร็วและฉกในมุมที่ไม่มีงูสกุลใดทำได้ด้วย เนื่องจากกระดูกพาลาทีนไม่มีก้านกระดูกโคเอนัล ซ้ำยังสามารถฉกได้ไกลและสูงกว่า 2 เมตรอีกด้วย และสามารถแผ่แม่เบี้ยหรือพังพานได้ แม้จะไม่ใหญ่เท่าของงูเห่า (Naja spp.) และงูจงอาง (Ophiophagus hannah) ที่ถูกวงศ์เดียวกันก็ตาม
โดยที่คำว่า Dendroaspis ที่ใช้เป็นชื่อสกุลนั้น หมายถึง "งูต้นไม้"
ฟีดเดอร์
ฟีดเดอร์ (Feeder) เป็นวงอัลเทอร์เนทีฟจากเวลส์ ก่อตั้งในปี 1991 โดย แกรนต์ นิโคลัส (ร้องนำ/กีตาร์), ทากะ ฮิโรเสะ (เบส) และ จอน ลี (มือกลอง)
Eremophyton
Eremophyton เป็นสกุลของพืชดอกที่อยู่ในวงศ์ Brassicaceae.
ถิ่นกำเนิดของมันคือ ทางตอนเหนือ ทะเลทรายซาฮารา
สปีชีส์ในสกุล ได้แก่:
วงกลมละติจูด
วงกลมละติจูด (Circle of Latitude) หรือ เส้นขนาน (Parallel) บอกฤดูกับอากาศ เป็นเส้นสมมติในแนวตะวันออก-ตะวันตกของโลก ลากเชื่อมจุดต่าง ๆ ที่มีพิกัดละติจูดเท่ากัน
วงกลมละติจูดวัดจากการหมุนรอบตัวของโลก โดยจะตั้งฉากกับแกนหมุนเสมอ และมีวงกลมละติจูดพิเศษ 4 เส้นที่นำมาจากการโคจรรอบดวงอาทิตย์
เส้นอาร์กติกเซอร์เคิลและแอนตาร์กติกเซอร์เคิลใช้กำหนดจุดเหนือสุดและใต้สุดที่มีโอกาสไม่พบกับพระอาทิตย์ขึ้น
เส้นทรอปิกออฟแคนเซอร์ และทรอปิกออฟแครปริคอน กำหนดจุดเหนือสุดและใต้สุดที่มีโอกาสเห็นพระอาทิตย์ขึ้นเหนือศีรษะ
ตอมาชูฟมาซอเวียตสกี
ตอมาชูฟมาซอเวียตสกี (Tomaszów Mazowiecki) เป็นเมืองเล็ก ๆ ตอนกลางของประเทศโปแลนด์ มีประชากร 67,159 คน ตั้งอยู่ในจังหวัดวุช (ตั้งแต่ ค.ศ. 1999) เมืองครอบคลุมพื้นที่ 41.3 ตร.กม.
ตำบลแวคีลอบอด
แวคีลอบอด เป็นตำบลในอำเภอกลาง เทศมณฑลแอร์ซูอีเย จังหวัดเคร์มอน ประเทศอิหร่าน แบ่งออกเป็น 18 หมู่บ้าน จากสำมะโน พ.ศ. 2549 ตำบลนี้มีประชากร 7,786 คนใน 1,715 ครัวเรือน
อภินิหารดาบกู้แผ่นดิน
อภินิหารดาบกู้แผ่นดิน (The Sword in the Stone) เป็นภาพยนตร์แอนิเมชันอเมริกันแนวเพลง จินตนิมิต และตลก ฉายเมื่อ ค.ศ. 1963 สร้างโดยวอลต์ ดิสนีย์ และจัดจำหน่ายโดยบิวนาวิสตาดิสทริบิวชัน เป็นภาพยนตร์แอนิเมชันเรื่องที่ 18 ของดิสนีย์ ดัดแปลงจากนวนิยายชื่อเดียวกันของที. เอช. ไวท์ ซึ่งตีพิมพ์ครั้งแรกเมื่อ ค.ศ. 1938 จากนั้นแก้ไขและตีพิมพ์ซ้ำใน ค.ศ. 1958 เป็นหนังสือเล่มแรกเกี่ยวกับกษัตริย์อาเธอร์ในชุด อาร์เธอร์จอมราชันย์ ของไวท์ กำกับโดยว็อล์ฟกัง เรเทอร์แมน และแฮมิลตัน ลุสค์ ซึ่งไม่ได้รับเครดิต และให้เสียงตัวละครโดยริกกี โซเรนเซน, คาร์ล สเวนสัน, จูเนียส แมตทิวส์, เซบาสเตียน แคบอต, นอร์แมน ออลเดน, และมาร์ธา เวนต์เวิร์ธ เป็นภาพยนตร์แอนิเมชันเรื่องสุดท้ายจากวอลต์ดิสนีย์โปรดักชันที่เข้าฉายในระหว่างวอลต์ ดิสนีย์ ยังมีชีวิตอยู่
ดิสนีย์ได้รับสิทธิ์ในการสร้างภาพยนตร์จากนวนิยายครั้งแรกเมื่อ ค.ศ. 1939 และมีความพยายามนานัปการที่จะพัฒนาภาพยนตร์ในอีกสองทศวรรษข้างหน้า ก่อนการสร้างภาพยนตร์จะเริ่มต้นอย่างเป็นทางการใน ค.ศ. 1960 บิล พีต เขียนเนื้อเรื่องให้กับภาพยนตร์ ขณะที่เพลงประกอบเขียนขึ้นโดยพี่น้องเชอร์แมน นับเป็นภาพยนตร์แอนิเมชันเรื่องแรกของดิสนีย์ที่เขียนเพลงประกอบโดยพี่น้องเชอร์แมน พวกเขายังเขียนเพลงให้กับภาพยนตร์ของดิสนีย์ต่อไปอย่าง แมรี่ ป๊อปปินส์ (1964), เมาคลีลูกหมาป่า (1967), แมวเหมียวพเนจร (1970) และ วินนี่ เดอะ พูห์ พาเหล่าคู่หูตะลุยป่า (1977) จอร์จ บรันส์ ประพันธ์ดนตรีประกอบภาพยนตร์ ต่อจากผลงานภาพยนตร์แอนิเมชันของดิสนีย์สองเรื่องก่อนหน้าของเขา ได้แก่ เจ้าหญิงนิทรา (1959) และ ทรามวัยกับไอ้ด่าง (1961) นอกจากนั้นเขายังประพันธ์ดนตรีประกอบภาพยนตร์แอนิเมชันของดิสนีย์อีกสามเรื่อง ได้แก่ เมาคลีลูกหมาป่า, แมวเหมียวพเนจร และ โรบินฮู้ด (1973)
การตอบรับ
อภินิหารดาบกู้แผ่นดิน ได้รับคำวิจารณ์แบบผสมกัน เว็บไซต์รวบรวมบทวิจารณ์ รอตเทนโทเมโทส์ รายงานว่าภาพยนตร์ได้รับคะแนนที่อนุมัติแล้ว 66% ด้วยคะแนนเฉลี่ย 5.9/10 จาก 29 บทวิจารณ์
ชักแบบดิสโซสิเอทีฟ
การชักแบบดิสโซซิเอทีฟ (dissociative convulsions) หรืออาการชักเหตุจิตใจที่ไม่ใช่โรคลมชัก (psychogenic non-epileptic seizures, PNES) หรือโรคอาการกำเริบที่ไม่ใช่ชัก (non-epileptic attack disorders, NEAD) คืออาการที่ดูคล้ายอาการชัก แต่ไม่มีการปล่อยกระแสไฟฟ้าผิดปกติในสมองอย่างที่เกิดในอาการชักจากโรคกลุ่มลมชัก ดังนั้นจึงเป็นโรคทางจิตใจ อาจถือเป็นในกลุ่มเดียวกันกับโรคคอนเวอร์ชัน ประมาณกันว่า 20% ของผู้ป่วยอาการชักที่ได้พบแพทย์โรคชักโดยตรง เป็นอาการชักจาก PNES
วูยิซิเล โคลอสซา
วูยิซิเล โคลอสซา (Vuyisile Colossa) หรือฉายา เดอะชีต้า เกิดวันที่ 28 มิถุนายน พ.ศ. 2525 เป็นที่รู้จักในฐานะของนักมวยไทยชาวแอฟริกาใต้ที่สามารถชนะยอดแสนไกล แฟร์เท็กซ์ มาแล้วครั้งหนึ่ง รวมทั้งยังเป็นนักมวยคิกบ็อกซิงรุ่นมิดเดิลเวท ตลอดจนเป็นนักต่อสู้แบบผสม ด้วยส่วนสูง 178 เซนติเมตร (5 ฟุต 10 นิ้ว) ปัจจุบันเขาอยู่สังกัดทีมเวอร์ซัส (Team Versus) และพำนักอยู่ที่เขตการปกครองพิเศษฮ่องกง ล่าสุดเขาได้มีส่วนร่วมในการแข่งขันคิงส์คัพ ซึ่งจัดขึ้นในวันที่ 5 ธันวาคม พ.ศ. 2553 ที่ประเทศไทย โดยได้พบกับยอดแสนไกล แฟร์เท็กซ์ อีกครั้ง ซึ่งวูยิซิเลเป็นฝ่ายแพ้ในการแข่งขันครั้งดังกล่าว
ชีวิตในวัยเยาว์
ในปี พ.ศ. 2539 เขาได้เริ่มต้นอาชีพในระดับชั้นมัธยมปลาย ที่โรงเรียนเลอเซดดิงเทคนิคอลสคูล (Leseding Technical School) ที่ซึ่งเขาได้เลือกที่จะเข้าร่วมทีมเบสบอลกับคริกเกตเป็นอันดับแรก ตลอดจนเลือกที่จะเข้าร่วมทีมบาสเก็ตบอลเป็นกีฬาอันดับต่อมา นอกจากนี้ เขายังเข้าร่วมเป็นตัวสำรองของทีมรักบี้ด้วยเช่นกัน ในปี พ.ศ. 2540 วูยิซิเลได้เดินทางไป THS เวลคอม และได้เลือกเข้าเป็นสมาชิกทีมฮอกกี้เป็นอันดับแรก รวมทั้งเป็นสมาชิกของทีมกรีฑา และเป็นตัวสำรองของทีมรักบี้
วูยิซิเลเป็นนักกีฬาที่มีความสามารถหลากหลาย ในสมัยเยาว์วัย เขามีความถนัดด้านเบสบอล, ฮอกกี้, คริกเกต และกรีฑา ต่อมาในวัย 15 ปี เขาได้เบนความสนใจมายังกีฬาคิกบ็อกซิง และเข้าร่วมการแข่งขันกีฬาต่อสู้เป็นประจำนับแต่นั้นเป็นต้นมา
การเข้าสู่วงการ
ในพ.ศ. 2541 เมื่อวูยิซิเลมีอายุได้ 15 ปี ก็ได้เริ่มเข้าร่วมในกีฬาคิกบ็อกซิง และในกีฬาใหม่ที่น่าตื่นเต้นนี้เอง ที่ทำให้วูยิซิเลได้กลายเป็นแชมเปี้ยนในเวลาต่อมา เขาได้รับรางวัลอันดับสามในการแข่งขันฟรีสเตท รวมไปจนถึงทีมแอฟริกาใต้อันดับหนึ่ง และได้รับรางวัลเหรียญทองแดงในการแข่งขัน SA ไฟท์ติ้ง
ในปี พ.ศ. 2542 เขาชนะการแข่งขันเดอะบิ๊กไฟว์แชมเปี้ยนชิป และได้ที่สองในการแข่งขันฟรีสเตท ทั้งยังบรรลุเป้าสำหรับตำแหน่งที่สองของ 2000 SA แชมเปี้ยนชิป และในปี พ.ศ. 2544 เขามาเป็นที่สามในศึกของ SA ไทรอัลส์ ในพริทอเรียและได้รับรางวัลในฐานะเป็นผู้สร้างสีสันให้กับชาติของเขา โดยได้รับเลือกให้เป็นตัวแทนของแอฟริกาใต้ ในการรับรางวัลที่กรุงเวียนนา ประเทศออสเตรีย
ในปี พ.ศ. 2545 วูยิซิเลได้รับรางวัลพรีเมียร์ยูธ ในบลูมฟอนเทน เขาได้รับเกียรติจากทั้งภาคกีฬา, ศิลปะ, วัฒนธรรม, วิทยาศาสตร์และเทคโนโลยี ในฐานะผู้ประสบความสำเร็จในระดับพิเศษของทางด้านกีฬา ในปีเดียวกันนี้ เขาก็ได้หวนกลับคืนสู่การแข่งขันระดับอาชีพ และสามารถเอาชนะในสองรายการแรก ซึ่งได้แก่ เซาท์แอฟริกัน ฟูลคอนแท็ค คิกบ็อกซิ่ง กับรายการ เดอะริงคอนแท็ค ไฟท์ติ้งอาร์ท อินเตอร์เนชั่นแนล เวลเทอร์เวท คิกบ็อกซิ่งแชมเปี้ยน
ในปี พ.ศ. 2546 เขาได้รับมงกุฎในฐานะเป็นแชมเปี้ยนของเซาท์แอฟริกัน โปรเฟสชั่นแนลคิกบ็อกซิง เคาน์ซิล รุ่นมิดเดิ้ลเวท เป็นแชมเปี้ยนมวยไทย ตลอดจนเป็นผู้ที่ได้ตำแหน่งรองชนะเลิศของรายการ W.A.K.O โปรเวิลด์ และในเดือนธันวาคมของปีนั้น เขาได้รับเกียรติสายดำอันดับหนึ่งในริงคอนแท็ค ไฟท์ติ้งอาร์ท นอกจากนี้ ในปี พ.ศ. 2549 เขาได้ตำแหน่งรองชนะเลิศในรายการ เดอะคิงออฟเดอะริง เวิลด์ไตเติ้ล จากนั้นเขาได้ร่วมแข่งขันเค-วัน ไฟท์ติ้งเน็ตเวิร์กอารีนา เป็นครั้งแรก
ตั้งแต่ใช้ชีวิตอยู่ในฮ่องกง วูยิซิเลได้เข้าร่วมแข่งขันที่พลาเน็ตแบทเทิลในเดือนมิถุนายน พ.ศ. 2551 โดยได้พบกับนฤพนธ์ แฟร์เท็กซ์ จากประเทศไทย ซึ่งเป็นนักมวยไทยของรายการ เดอะ คอนเทนเดอร์เอเชีย 2008 ซึ่งเป็นผู้ครองตำแหน่งรองของรายการนั้น และอีกครั้งที่พลาเน็ตแบทเทิลในเดือนพฤศจิกายน พ.ศ. 2551 โดยได้พบกับยอดแสนไกล แฟร์เท็กซ์ จากประเทศไทย ซึ่งเป็นผู้ชนะรายการ เดอะ คอนเทนเดอร์เอเชีย 2008 หลังจากนั้น เขาได้เข้าร่วมการแข่งขัน I-1 เวิลด์แกรนด์สแลมที่ฮ่องกงในวันที่ 22 ตุลาคม พ.ศ. 2552 และ I-1 แกรนด์เอ็กซ์ตรีมที่มาเก๊าในวันที่ 7 พฤศจิกายน พ.ศ. 2552 และได้เป็นที่สองในการแข่ง 4-แมน ทัวร์นาเมนท์ ของทั้งสองรายการ
รูปแบบการต่อสู้
นอกจากกีฬาคิกบ็อกซิ่ง วูยิซิเลยังมีพัฒนาการทางด้านมวยไทย, เค-วัน, มวยสานต้า รวมไปจนถึงศิลปะการต่อสู้แบบผสมที่เขาเข้าร่วมในปัจจุบัน จากการที่วูยิซิเลเคยเป็นแชมป์มวยไทยมาก่อน ทำให้เขาได้เคล็ดลับสำหรับการต่อสู้แบบผสมมาจากศิลปะมวยไทยดังที่กล่าวมา นอกจากนี้ ในช่วงที่เขาเดินเข้าสู่เวทีการแข่งขันจะมีการบรรเลงเพลงแบบดั้งเดิมของแอฟริกันร่วมประกอบด้วย
ฟุตบอลในโอลิมปิกฤดูร้อน 2012
กีฬาฟุตบอลในโอลิมปิกฤดูร้อน 2012 จัดแข่งขันที่ลอนดอน สหราชอาณาจักร แข่งขัน 2 ประเภท คือประเภทชาย
จักรพรรดิถังเต๋อจง
สมเด็จพระจักรพรรดิถังเต๋อจง (, ค.ศ. 779-805) เป็นจักรพรรดิของ ราชวงศ์ถัง และโอรสองค์โตของ จักรพรรดิถังไต้จง รัชสมัย 26 ปีของพระองค์เป็นรัชสมัยที่ยาวนานที่สุดเป็นอันดับที่ 3 ของราชวงศ์ (เป็นรองเพียง จักรพรรดิถังเสฺวียนจง และ จักรพรรดิถังเกาจง) จักรพรรดิถังเต๋อจงเริ่มต้นจากการเป็นจักรพรรดิที่ขยันและประหยัดและพยายามปฏิรูปการคลังของรัฐบาลด้วยการออกกฎหมายภาษีใหม่ ความพยายามของพระองค์ที่จะทำลายขุนศึกท้องถิ่นที่ทรงพลัง อย่างไรก็ตาม จากการจัดการที่ผิดพลาดส่งผลให้เกิดการกบฏจำนวนมากที่เกือบจะทำลายพระองค์และราชวงศ์ถัง หลังจากเหตุการณ์เหล่านั้น พระองค์ปฏิบัติต่อผู้ว่าการท้องถิ่นด้วยความระมัดระวัง ทำให้ขุนศึกไม่ถูกตรวจสอบ และความไว้วางใจของพระองค์ต่อเหล่า ขันที ทำให้อำนาจของขันทีเพิ่มขึ้นอย่างมาก พระองค์ยังเป็นที่รู้จักในเรื่องความหวาดระแวงของพระองค์เกี่ยวกับอำนาจของเหล่าขุนนาง และในปลายรัชสมัยของพระองค์ พระองค์มิได้ให้อำนาจอัครมหาเสนาบดีของพระองค์มากนัก
พระบรมวงศานุวงศ์
742805
จิตรางคิมหัล
โลตัสมหัล (อักษรโรมัน: Lotus Mahal) หรือ จิตรางคิมหัล (อักษรโรมัน: Chitrangini Mahal) เป็นสิ่งปลูกสร้างฆราวาสในหัมปี ประเทศอินเดีย สร้างขึ้นด้วยสถาปัตยกรรมแบบจักรวรรดิวิชัยนคร มีความสูงสองชั้นและเป็นที่ประทับในอดีตของผู้ปกครองในจักรวรรดิวัชัยนคร
จิตรางคิมหัลตั้งอยู่ในเขตสนม (Zenana enclosure) สำหรับนางสนมหลวงในจักรวรรดิวิชัยนคร และยังเป็นที่สำหรับประชุมของจักรพรรดิกฤษณเทวรรย์ และเป็นที่ประทับของราชสกุล อาคารนี้เป็นหนึ่งในไม่กี่สิ่งปลูกสร้างในหัมปีที่ไม่ถูกโจมตีอย่างหนักเมื่อคราหัมปีถูกโจมตี โดยเฉพาะจากรัฐสุลต่านเดกกัน กระนั้น งานแกะสลักส่วนใหญ่ในอาคารเสื่อมโทรมลงและที่เห็นในปัจจุบันเป็นผลงานสร้างใหม่จากคณะบูรณะอาคาร
Eriosolena
Eriosolena เป็นสกุลของพืชดอกที่อยู่ในวงศ์ Thymelaeaceae.
ถิ่นกำเนิดของมันคือ ทางตะวันออก หิมาลัย ถึงจีนกลางตอนใต้และตะวันตก มาเลเซีย
สปีชีส์ในสกุล ได้แก่:
เทศบาลตำบลกรอกสมบูรณ์
เทศบาลตำบลกรอกสมบูรณ์ เป็นองค์กรปกครองส่วนท้องถิ่นแห่งหนึ่งซึ่งมีอาณาเขตครอบคลุมพื้นที่ทั้งหมดของหมู่ที่ 1 ตำบลกรอกสมบูรณ์ ในอำเภอศรีมหาโพธิ จังหวัดปราจีนบุรี เดิมมีฐานะเป็นสุขาภิบาลกรอกสมบูรณ์ที่จัดตั้งขึ้นใน พ.ศ. 2535 แล้วได้รับการจัดตั้งเป็นเทศบาลตำบลใน พ.ศ. 2542 ในปี พ.ศ. 2564 เขตเทศบาลตำบลกรอกสมบูรณ์มีประชากรทั้งหมด 3,499 คน
พื้นที่เทศบาลตำบลตั้งอยู่ทางทิศตะวันออกเฉียงใต้ของอำเภอศรีมหาโพธิ อยู่ห่างจากที่ว่าการอำเภอศรีมหาโพธิประมาณ 27.5 กิโลเมตร ศาลากลางจังหวัดปราจีนบุรีประมาณ 58.1 กิโลเมตร อยู่ห่างจากกรุงเทพมหานครประมาณ 157 กิโลเมตร มีพื้นที่รับผิดชอบ 12.00 ตารางกิโลเมตร หรือคิดเป็นพื้นที่ประมาณ 7,500.0 ไร่
ลองจิจูดของจุดโหนดขึ้น
ลองจิจูดของจุดโหนดขึ้น หรือ ราหู (อังกฤษ: longitude of the ascending node) เป็นหนึ่งในองค์ประกอบของวงโคจร หมายถึงมุมระหว่างจุดอ้างอิงและโหนดขึ้น